Къэбэрдей-Балъкъэрым и Жылагъуэ палатэм хагъэхьахэр
«Къэбэрдей-Балъкъэр Республикэм и Жылагъуэ палатэм и IуэхукIэ» Къэбэрдей-Балъкъэр Республикэм и Закон №26-РЗ-м, КъБР-м и Iэтащ- хьэм 2018 гъэм жэпуэгъуэм и 24-м къыдигъэкIа Указ №165-УГ-м, Къэбэрдей-Балъкъэр Республикэм и Парламентым 2018 гъэм жэпуэгъуэм и 25-м къищта унафэ №958-П-П-м япкъ иткIэ Къэбэрдей-Балъкъэр Республикэм и Жылагъуэ палатэм ха- гъэхьахэр къащтащ, урысейпсо, щIыналъэ зэхуаку, щIыналъэ, фейдэ къэлэжьыным пымыщIа жылагъуэ зэгухьэныгъэхэм я къудамэхэу Къэбэрдей-Балъкъэр Республикэм щыIэхэм ящыщу цIыху 36-рэ хэту. Щэхуу Iэ яIэтри, щIыпIэ жылагъуэ зэгухьэныгъэхэм я кандидатхэм ящыщу цIыху 18 хагъэхьащ.
ЦIыху 54-м щыщу процент 97-м щIэныгъэ нэхъыщхьэ яIэщ. ЦIыхубзу хагъэхьари нэхъыбэ хъуащ — процент 38,8-рэ мэхъу (мыбы и пэкIэ лэжьа палатэм хэтар процент 22,2-рэт зэрыхъур). ЦIыхухъухэр процент 61,1-рэ мэхъу (ещанэ палатэм — процент 77,8-рэ). Зи ныбжьыр илъэс 35-м нэс щIалэгъуалэуи нэхъыбэ хагъэхьащ. Иджы ахэр проценти 9,3-рэ мэхъу (ещанэ зэхуэсыгъуэм — проценти 7,2-рэ).
Жылагъуэ палатэм абы щымылэжьауэ цIыху 22-рэ хагъэхьащ. Зэрыщыту къапщтэмэ, Жылагъуэ палатэр процент 40,7-кIэ къагъэщIэрэщIащ.
